OpenLLM-France/wikimedia huggingface dataset:
# Sabine Steinbach

Sabine Steinbach (Chemnitz, 18 de juliol de 1952) és una nedadora alemanya, especialista en estils, ja retirada, que va competir sota bandera de la República Democràtica Alemanya durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic on va disputar dues proves del programa de natació. Guanyà la medalla de bronze en els 400 metres estils, mentre en els 200 metres estils fou quarta.
En el seu palmarès també destaca el campionat nacional dels 400 metres estils de 1968.

## Referències

* ↑ Sabine Steinbach a Sports Reference (arxivat)
* 1 2 «Olympedia – Sabine Steinbach». [Consulta: 22 maig 2021].
* ↑ Lexikon Sportler in der DDR. Berlín: Neues Leben, 2009, p. 446. ISBN 978-3-355-01759-6.
# Tillandsia variabilis

Tillandsia variabilis, és una espècie de bromèlia del gènere Tillandsia. Aquesta espècie és autòctona de Bolívia, Costa Rica, Mèxic (En els estats de; Veracruz, Oaxaca, San Luis de Potosi, Tabasco, Chiapas, Yucatàn, Puebla), Veneçuela, Colòmbia, les Antilles i el sud de Flòrida.
La Tillandsia variabilis és un epífita que creix a les branques de diversos arbres en boscos humits. Pot arribar fins als 40 cm de longitud, incloent-hi la inflorescència, generalment creix solitària però ocasionalment se la pot trobar en grups. Les fulles són estretament triangulars, suaus i fràgils, de fins a 30 cm de longitud. La inflorescència és generalment simple, a vegades amb 2–3 branques, però mai ramificada palmadament. Les bràctees són vermelles, verdes o porpres, amb menys d'1 cm d'amplada, cobrint i amagant la ràquis. Les flors poden ser de color lila o blau i mesuren fins a 3 cm de longitud.

## Referències

* 1 2 «Tillandsia variabilis in Flora of North America @ efloras.org». [Consulta: 16 novembre 2023].
* ↑ Morales, J. F. 2003. Bromeliaceae. In: Manual de Plantes de Costa Rica, B.E. Hammel, M.H. Grayum, C. Herrera & N. Zamora (eds.). Monografies en botànica sistemàtica del Missouri Botanical Garden 92: 297–375.
* ↑ Luther, H. E. 1995. Llista anotada de les Bromeliaceae de Costa Rica. Selbyana 16(2): 230–234.
* ↑ Holst, B. K. 1994. Llista de les Bromeliaceae veneçolanes amb notes sobre la distribució d'espècies per estats i nivells d'endemisme. Selbyana 15: 132–149.
* ↑ Idárraga-Piedrahita, A., R. D. C. Ortiz, R. Callejas Posada & M. Merello. (eds.) 2011. Llistat de les plantes vasculars del departament d'Antioquia 2: 9–939. Universitat d'Antioquia, Medellín.
* 1 2 Wunderlin, R. P. 1998. Guia de les plantes vasculars de Florida i–x, 1–806. University Press of Florida, Gainesville.
* ↑ Repertorium specierum novarum regni vegetabilis. v.16 (1919-1920). Berlin: Selbstverlag des Herausgebers, 1919.
* ↑ «Flora: Península de Yucatán». [Consulta: 16 novembre 2023].
* ↑ Garcke, Aug.; Garcke, Aug; Schlechtendal, D. F. L. von; Schlechtendal, D. F. L. von. Linnaea : Ein Journal für die Botanik in ihrem ganzen Umfange. Bd.18=Bd.2 (1844). Berlin: F. Dümmler, 1844.
* ↑ «Tropicos». [Consulta: 16 novembre 2023].
* ↑ Sagra, Ramón de la; Sagra, Ramón de la. Historia fisica, politica y natural de la isla de Cuba. t.11 (1850). París: A. Bertrand, 1850.
* ↑ Trimen, Henry,; Trimen, Henry; Britten, James; Ramsbottom, John; Seemann, Berthold. Journal of botany, British and foreign. v. 25 1887. Londres: Robert Hardwicke, 1887.
* ↑ «Tropicos». [Consulta: 16 novembre 2023].
* ↑ Chapman, Alvan (Alvin) Wentworth. 1883. Flora of the Southern United States (ed. 2) Suppl.: 655.
# Sun Fuming

Sun Fuming –en xinès, 孫福明– (Tieling, 14 d'abril de 1974) és una esportista xinesa que va competir en judo.
Va participar en dos Jocs Olímpics d'Estiu els anys 1996 i 2004, obtenint dues medalles: or a Atlanta 1996 i bronze a Atenes 2004. Als Jocs Asiàtics de 2002 va aconseguir una medalla d'or.
Va guanyar tres medalles al Campionat Mundial de Judo entre els anys 1995 i 2003, i una medalla al Campionat Asiàtic de Judo de 2000.

## Palmarès internacional

Jocs Olímpics :
| Any | Lloc | Medalla | Categoria |
| 1996 | Atlanta ( Estats Units) | 1 | +72 kg |
| 2004 | Atenes ( Grècia) | 3 | +78 kg |
| Campionat del món ||||
| Any | Lloc | Medalla | Categoria |
| 1995 | Chiba ( Japó) | 2 | Oberta |
| 1997 | París ( França) | 3 | +72 kg |
| 2003 | Osaka ( Japó) | 1 | +78 kg |
| Jocs Asiàtics ||||
| Any | Lloc | Medalla | Categoria |
| 2002 | Busan ( Corea del Sud) | 1 | +78 kg |
| Campionat Asiàtic ||||
| Any | Lloc | Medalla | Categoria |
| 2000 | Osaka ( Japó) | 1 | Oberta |

## Referències

* 1 2 Sun Fuming Arxivat 2012-05-02 a Wayback Machine. en Sports-reference.com (SR/Olympic Sports) (anglès)
* 1 2 Sun Fuming en Judoinside.com (anglès)

## Enllaços externs

* profile
# Chloe Magee

Chloe Magee (n. 29 nov 1988 a Raphoe, County Donegal) és una esportista irlandesa que competeix en bàdminton en la categoria individual. Als Jocs Olímpics d'Estiu de 2008 a Pequín, va esdevenir la primera dona irlandesa en guanyar un partit de bàdminton en els Jocs Olímpics. Ella ha estat descrita com "la noia de cartell per al bàdminton irlandès".

## Referències

* ↑ «Chloe Magee». sports-reference.com. Arxivat de l'original el 15 de desembre 2012. [Consulta: 10 juliol 2012].
* ↑ Foley, Cliona «Badminton: Second bite at cherry to taste sweeter for driven Magee». Irish Independent. Independent News & Media, 28-07-2012 [Consulta: 28 juliol 2012].
# Meridià 60 a l'est

El meridià 60 a l'est de Greenwich és una línia de longitud que s'estén des del pol Nord travessant l'oceà Àrtic, Àsia, l'oceà Índic, l'oceà Antàrtic i l'Antàrtida fins al pol Sud.
El meridià 60 a l'est forma un cercle màxim amb el meridià 120 a l'oest. Com tots els altres meridians, la seva longitud correspon a una semicircumferència terrestre, uns 20.003,932 km. Al nivell de l'Equador, és a una distància del meridià de Greenwich de 6.679 km.

## De Pol a Pol

Començant en el pol Nord i dirigint-se cap al pol Sud, aquest meridià travessa:
    Coordenades País, territori o mar Notes 90° 0′ N, 60° 0′ E﻿ / ﻿90.000°N,60.000°E﻿ / 90.000; 60.000﻿ (Oceà Àrtic) Oceà Àrtic 81° 18′ N, 60° 0′ E﻿ / ﻿81.300°N,60.000°E﻿ / 81.300; 60.000﻿ (Rússia) Rússia Illa Hofmann, Illa Wilczek i Illa Salm, Terra de Francesc Josep 79° 53′ N, 60° 0′ E﻿ / ﻿79.883°N,60.000°E﻿ / 79.883; 60.000﻿ (Mar de Barents) Mar de Barents 76° 7′ N, 60° 0′ E﻿ / ﻿76.117°N,60.000°E﻿ / 76.117; 60.000﻿ (Rússia) Rússia Illa Severni, Nova Terra 74° 42′ N, 60° 0′ E﻿ / ﻿74.700°N,60.000°E﻿ / 74.700; 60.000﻿ (Mar de Kara) Mar de Kara 70° 5′ N, 60° 0′ E﻿ / ﻿70.083°N,60.000°E﻿ / 70.083; 60.000﻿ (Rússia) Rússia Vaigatx 69° 41′ N, 60° 0′ E﻿ / ﻿69.683°N,60.000°E﻿ / 69.683; 60.000﻿ (Mar de Barents) Mar de Barents Mar de Petxora 68° 41′ N, 60° 0′ E﻿ / ﻿68.683°N,60.000°E﻿ / 68.683; 60.000﻿ (Rússia) Rússia 50° 49′ N, 60° 0′ E﻿ / ﻿50.817°N,60.000°E﻿ / 50.817; 60.000﻿ (Kazakhstan) Kazakhstan La frontera amb Uzbekistan és al Mar d'Aral 44° 55′ N, 60° 0′ E﻿ / ﻿44.917°N,60.000°E﻿ / 44.917; 60.000﻿ (Kazakhstan) Uzbekistan 42° 13′ N, 60° 0′ E﻿ / ﻿42.217°N,60.000°E﻿ / 42.217; 60.000﻿ (Turkmenistan) Turkmenistan Per uns 6km 42° 9′ N, 60° 0′ E﻿ / ﻿42.150°N,60.000°E﻿ / 42.150; 60.000﻿ (Kazakhstan) Uzbekistan Per uns 6km 42° 5′ N, 60° 0′ E﻿ / ﻿42.083°N,60.000°E﻿ / 42.083; 60.000﻿ (Turkmenistan) Turkmenistan Per uns 9km 42° 0′ N, 60° 0′ E﻿ / ﻿42.000°N,60.000°E﻿ / 42.000; 60.000﻿ (Kazakhstan) Uzbekistan Per uns 5km 41° 57′ N, 60° 0′ E﻿ / ﻿41.950°N,60.000°E﻿ / 41.950; 60.000﻿ (Turkmenistan) Turkmenistan 37° 2′ N, 60° 0′ E﻿ / ﻿37.033°N,60.000°E﻿ / 37.033; 60.000﻿ (Iran) Iran 25° 23′ N, 60° 0′ E﻿ / ﻿25.383°N,60.000°E﻿ / 25.383; 60.000﻿ (Oceà Índic) Oceà Índic Passa a l'est de la costa d' Oman 60° 0′ S, 60° 0′ E﻿ / ﻿60.000°S,60.000°E﻿ / -60.000; 60.000﻿ (Oceà Antàrtic) Oceà Antàrtic 67° 24′ S, 60° 0′ E﻿ / ﻿67.400°S,60.000°E﻿ / -67.400; 60.000﻿ (Antàrtida) Antàrtida Territori Antàrtic Australià, reclamada per Austràlia

## Referències

* ↑ T. Vincenty. «Direct and Inverse Solutions of Geodesics on the Ellipsoid with application of nested equation», 01-04-1975.
* ↑ «Vincenty formula for distance between two Latitude/Longitude points».

## Vegeu també

* Meridià 59 a l'est
* Meridià 61 a l'est
# Patinatge artístic als Jocs Olímpics d'hivern de 1984 - Parelles

Als Jocs Olímpics d'Hivern de 1984 celebrats a la ciutat de Sarajevo (Iugoslàvia) es disputà una prova de patinatge artístic sobre gel en categoria mixta per parelles que formà part del programa oficial dels Jocs.
La competició se celebrà entre els dies 10 i 12 de febrer de 1984 a l'Olympic Hall Zetra.

## Comitès participants

Hi participaren un total de 30 patindors de 7 comitès nacionals diferents.
* Canadà (6)
* Estats Units (6)
* Regne Unit (2)
* RDA (6)
* RFA (2)
* Unió Soviètica (6)
* R.P. de la Xina (2)

## Medaller

| Or | Argent | Bronze |
| Unió Soviètica Elena Valova Oleg Vasiliev | Estats Units Kitty Carruthers Peter Carruthers | Unió Soviètica Larisa Selezneva Oleg Makàrov |

## Resultats

| Posició | Nom | CON | PC | PL | Pts. |
| 1 | Elena Valova / Oleg Vasiliev | Unió Soviètica | 1 | 1 | 1.5 |
| 2 | Kitty Carruthers / Peter Carruthers | Estats Units | 2 | 2 | 3.0 |
| 3 | Larisa Selezneva / Oleg Makàrov | Unió Soviètica | 2 | 3 | 4.0 |
| 4 | Sabine Baeß / Tassilo Thierbach | RDA | 4 | 4 | 6.0 |
| 5 | Birgit Lorenz / Knut Schubert | RDA | 5 | 5 | 7.5 |
| 6 | Jill Watson / Burt Lancon | Estats Units | 8 | 6 | 10.0 |
| 7 | Barbara Underhill / Paul Martini | Canadà | 6 | 7 | 10.0 |
| 8 | Katherina Matousek / Lloyd Eisler | Canadà | 9 | 8 | 12.5 |
| 9 | Marina Avstriskaya / Yuri Kvashnin | Unió Soviètica | 7 | 9 | 12.5 |
| 10 | Lea Ann Miller / William Fauver | Estats Units | 10 | 10 | 15.0 |
| 11 | Babette Preussler / Tobias Schröter | RDA | 14 | 11 | 18.0 |
| 12 | Melinda Kunhegyi / Lyndon Johnston | Canadà | 13 | 12 | 18.5 |
| 13 | Claudia Massari / Leonardo Azzola | RFA | 11 | 13 | 18.5 |
| 14 | Susan Garland / Ian Jenkins | Regne Unit | 12 | 14 | 20.0 |
| 15 | Bo Luan / Bin Yao | R.P. de la Xina | 15 | 15 | 22.5 |
# Félix Izeta Txabarri

Félix Izeta Txabarri (Zestoa, Guipúscoa, 3 d'agost de 1961) és un jugador d'escacs basc, que té el títol de Gran Mestre Internacional des de 1994.

## Resultats destacats en competició

Va obtenir el títol de Mestre Internacional a l'edat de 23 anys a Patres (Grècia) i el de GM amb 32 al Magistral Ciutat de Las Palmas 1993.
Va vèncer en nombrosos tornejos, entre ells l'Obert internacional de Donostia-Sant Sebastià en dues ocasions, els anys 1995 i 1997, el tancat internacional d'Elgoibar 1996, el Magistral de Pamplona de 1994 (empatat en el primer lloc amb Andrei Sokolov i Jordi Magem i l'Obert internacional Ciutat de León el 1998 amb 8 punts en 9 partides en la que fou la seva performance més destacada en un torneig. Va ser tres vegades Campió d'Euskal Herria d'escacs, els anys 1987, 1991 i 2002.
Izeta va obtenir el títol de campió de lliga d'Espanya per equips amb el Club Escacs Barcino (de Barcelona) el 1997 a Ponferrada.
Va participar representant Espanya a les Olimpíades d'escacs de 1996 a Erevan (+4 =2 -1) sent aquesta encara la millor actuació de la història de la selecció espanyola en unes olimpíades d'escacs: sisè lloc, a mig punt de la medalla de bronze. Aquell equip el componien també Xírov, Illescas, Magem, García Ilundain, i San Segundo. També va jugar en quatre campionats d'Europa per equips, els de 1989 a Haifa, 1992 a Debrecen, 1997 ea Pula i de 1999 a Batumi.

## Referències

* ↑ «Biografia». Arxivat de l'original el 23 de setembre de 2015. [Consulta: 1r setembre 2012].
* ↑ «Nota biogràfica de Félix Izeta Txabarri» (en anglès). Chessgames.com. [Consulta: 30 octubre 2020].
* ↑ Campions del País Basc
* ↑ Olimpíades d'escacs
* ↑ Campionats d'Europa per equips
# James Quinn

James Quinn (Brooklyn, 9 de setembre de 1906 - Cranston, 12 de juliol de 2004) va ser un atleta estatunidenc, especialista en curses de velocitat, que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla d'or en la prova dels 4x100 metres relleus del programa d'atletisme formant equip amb Frank Wykoff, Charles Borah i Henry Russell. El 1928 també guanyà el títol de les 100 iardes de l'IC4A.

## Millors marques

* 100 metres llisos. 10.6" (1928)
* 4x100 metres relleus. 41.0" (1928)

## Referències

* 1 2 3 «Jimmy Quinn Olympic Results». sports-reference.com. Arxivat de l'original el 18 d’abril 2020. [Consulta: 29 novembre 2018].
* ↑ James Quinn a trackfield.brinkster.net
# James Wilson (atleta)

James Wilson (Windsor, 2 d'octubre de 1891 - Brent, 1973) va ser un atleta escocès, especialista en curses de fons, que va competir durant les dècades de 1910 i 1920.
El 1920 va prendre part en els Jocs Olímpics d'Anvers, on va disputar tres proves del programa d'atletisme. En la cursa dels 10.000 metres guanyà la medalla de bronze, mentre en la del cros individual fou quart. Aquesta posició, junt a la dels seus companys d'equip, Anton Hegarty i Alfred Nichols, li va servir per guanyar la medalla de plata en la competició de cros per equips.
En el seu palmarès també destaquen diversos títols escocesos de les 4 i 10 milles.

## Millors marques

* Milla. 4:28.0 (1915)
* 10.000 metres. 31.50.8 (1920)
* Marató. 3h 07' 27"

## Referències

* 1 2 3 «James Wilson Olympic Results». sports-reference.com. Arxivat de l'original el 6 de novembre 2012. [Consulta: 24 maig 2018].
* ↑ James Wilson a Track and Field Statistics
# Jan van der Wiel

Jan van der Wiel (Breda, Brabant del Nord, 31 de maig de 1892 - La Haia, 24 de novembre de 1962) va ser un tirador d'esgrima neerlandès que va competir durant la dècada de 1920.
El 1920 va prendre part en els Jocs Olímpics d'Anvers, on disputà cinc proves del programa d'esgrima. Guanyà la medalla de bronze en la competició de sabre per equips. En les altres proves disputades destaquen la cinquena posició en sabre individual i la sisena en floret per equips.
Als Jocs de París de 1924 disputà dues proves del programa d'esgrima. Repetí la medalla de bronze en la competició de sabre per equips, mentre en sabre individual quedà eliminat en sèries.
La seva darrera participació en uns Jocs fou a Amsterdam, el 1928, quan disputà dues proves del programa d'esgrima. La cinquena posició en la competició de sabre per equips fou la millor classificació.

## Referències

* 1 2 3 «Jan van der Wiel Olympic Results». sports-reference.com. Arxivat de l'original el 2 de setembre 2011. [Consulta: 2 setembre 2017].
# Janice Andrew

Janice Andrew (Lindfield, 25 de novembre de 1943), sovint presentada com a Jan Andrew, és una nedadora australiana que va competir durant les dècades de 1950 i 1960.
Amb tan sols 17 anys va prendre part en els Jocs Olímpics d'Estiu de Roma de 1960, on disputà dues proves del programa de natació. Guanyà la medalla de plata en els 4×100 metres estils, formant equip amb Marilyn Wilson, Rosemary Lassig i Dawn Fraser, mentre en la dels 100 metres papallona guanyà la medalla de bronze.
Entre l'abril i l'agost de 1961 va posseir el rècord del món dels 100 metres papallona.

## Referències

* ↑ Janice Andrew a Sports Reference (arxivat)
* ↑ «Olympedia – Jan Andrew». [Consulta: 3 març 2021].
* ↑ «Records». Arxivat de l'original el 2010-08-20. [Consulta: 3 març 2021].
* ↑ Andrews, Malcolm. Australia at the Olympics. Rev. ed. Sydney, NSW: ABC Books for the Australian Broadcasting Corp, 2000, p. 8. ISBN 0-7333-0884-8.
# Jean-Pierre Goudeau

Jean-Pierre Goudeau (14è districte de París, 25 de febrer de 1933 - Boulogne-Billancourt, 18 de juliol de 2024) va ser un atleta francès, especialista en els 200 i 400 metres, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà dues proves del programa d'atletisme. Fou sisè en els 4x400 metres, mentre en els 400 metres quedà eliminat en sèries. Quatre anys més tard, als Jocs de Melbourne, tornà a disputar dues proves del programa d'atletisme. En ambdues quedà eliminat en sèries.
En el seu palmarès destaca una medalla d'or en els 4x400 metres al Campionat d'Europa d'atletisme de 1954, formant equip amb Pierre Haarhoff, Jacques Degats i Jean-Paul Martin du Gard. També guanyà una medalla de plata en els 4x400 metres dels Jocs del Mediterrani de 1959, i el campionat nacional dels 200 metres de 1951 i dels 400 metres el 1955. Millorà en dues ocasions el rècord nacional dels 4x400 metres i igualà el dels 400 metres.

## Millors marques

* 200 metres. 21.9" (1952)
* 400 metres. 47.5" (1954)

## Referències

* ↑ «Le Figaro : Deuils - Jean-Pierre GOUDEAU». [Consulta: 12 agost 2024].
* 1 2 Jean-Pierre Goudeau a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Mediterranean Games». [Consulta: 8 juny 2020].
* ↑ «- Championnats de France - Finalistes des championnats de France 1888 à 1969». [Consulta: 8 juny 2020].
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 29 i 202. ISBN 978-83-925457-0-5.
* ↑ «les Biographies». [Consulta: 10 juny 2020].
* ↑ Fitxa a trackfield.brinkster.net
# Jean Bayard

Jean Bayard (Tolosa, 23 d'octubre de 1897 - Tolosa, 11 de març de 1995) va ser un jugador de rugbi a 15 francès que va competir durant les dècades de 1910 i 1920.
El 1924 va ser seleccionat per jugar amb la selecció de França de rugbi a 15 que va prendre part en els Jocs Olímpics de París, on guanyà la medalla de plata.
Pel que fa a clubs, jugà al Stade Toulousain entre 1913 i 1925. Va guanyar dues edicions del Campionat de França de rugbi, el 1923 i 1924.

## Referències

* 1 2 «Jean Bayard Olympic Results». sports-reference.com. Arxivat de l'original el 2012-11-06. [Consulta: 28 març 2018].
# Jean Gutweniger

Jean Gutweniger (13 de novembre de 1892 - 11 de juliol de 1979) va ser un gimnasta artístic suís que va competir durant la dècada de 1920.
El 1924 va prendre part en els Jocs Olímpics de París, on disputà les nou proves del programa de gimnàstica. Guanyà la medalla de plata en les competicions de la barra fixa i el cavall amb arcs i la de bronze en la del concurs complet per equips. També destaca la vuitena posició en la de barres paral·leles, mentre en les altres cinc proves aconseguí uns resultats més discrets.

## Referències

* ↑ «Jean Gutweniger Olympic Results». sports-reference.com. Arxivat de l'original el 30 d’agost 2011. [Consulta: 4 abril 2018].
# Jean Kerébel

Jean Kerébel (6è districte de París, 2 d'abril de 1918 - Al Buga, 9 de març de 2010) va ser un atleta francès, especialista en curses de velocitat, que va competir durant la dècada de 1940.
Durant la Segona Guerra Mundial va passar cinc anys en un campament de presoners de guerra a Pomerània. En sortir lliure s'inicià en l'atletisme.
El 1948 va prendre part en els Jocs Olímpics de Londres, on va guanyar la medalla de plata en els 4x400 metres relleus del programa d'atletisme. Formà equip amb Robert Chef D'Hotel, Francis Schewetta i Jacques Lunis.
El 1948 aconseguí el rècord nacional dels 4x400 metres.

## Millors marques

* 200 metres. 22.5" (1948)
* 400 metres. 48.6" (1948)

## Referències

* ↑ «G.I.F.A.», 07-07-2011. Arxivat de l'original el 2011-07-07. [Consulta: 4 juliol 2020].
* 1 2 3 Jean Kerébel a Sports Reference (arxivat)
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 202. ISBN 978-83-62033-30-0.
* ↑ «- Records». [Consulta: 4 juliol 2020].
# Jean Taris

Jean Taris (Versalles, 6 de juliol de 1909 - Grassa, 10 de gener de 1977) va ser un nedador francès que va competir durant les dècades de 1920 i 1930.
Durant la seva carrera esportiva va prendre part en tres edicions dels Jocs Olímpics d'Estiu, el 1928, 1932 i 1936. El 1928, a Amsterdam, quedà eliminat en sèries dels 1.500 metres lliures i 4x200 metres lliures del programa de natació. El 1932, a Los Angeles, guanyà la medalla de plata en els 400 metres lliures, mentre en els 1.500 metres lliures fou sisè. La seva darrera participació en uns Jocs fou el 1936, a Berlín, on fou quart en els 4x200 metres lliures i sisè en els 400 metres lliures.
En el seu palmarès també destaquen dues medalles d'or al Campionat d'Europa de natació de 1934, en els 400 i 1.500 metres lliures, i una de plata, en els 400 metres lliures al de 1931. El 1931 Jean Vigo va fer-li el curtmetratge Taris, roi de l'eau. El 1984 fou incorporat a l'International Swimming Hall of Fame. Durant la seva carrera va establir set rècords mundials i 49 de nacionals, alhora que guanyà 34 títols nacionals.

## Referències

* 1 2 Jean Taris a Sports Reference (arxivat)
* ↑ «European Swimming Championships (Men)». [Consulta: 12 juliol 2020].
* ↑ «ISHOF.org | JEAN TARIS (FRA)» (en anglès). [Consulta: 12 juliol 2020].
* ↑ «Le Miroir des sports : publication hebdomadaire illustrée» (en francès), 23-08-1927. [Consulta: 12 juliol 2020].
# Jeanette Dolson

Jeanette Dolson (Toronto, 13 d'agost de 1918 - North Palm Beach, 17 de juliol de 2004) va ser una atleta canadenca, especialista en curses de velocitat, que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa d'atletisme. Va guanyar la medalla de bronze en la prova del 4x100 metres, formant equip amb Dorothy Brookshaw, Hilda Cameron i Aileen Meagher, mentre en els 100 metres quedà eliminada en semifinals.
En el seu palmarès també destaquen una medalla de plata i dues de bronze als Jocs de l'Imperi Britànic de 1938.
El 1939 va ser recompensada amb el Trofeu Velma Springstead, com a millor atleta femenina del Canadà. La seva carrera finalitzà amb l'inici de la Segona Guerra Mundial. Posteriorment es va traslladar als Estats Units, on va viure fins a la seva mort, el 2004.

## Millors marques

* 100 metres. 12,2" (1937)
* 200 metres. 25,7" (1938)

## Referències

* 1 2 «Jeanette Dolson Olympic Results». sports-reference.com. Arxivat de l'original el 19 d’octubre 2012. [Consulta: 10 febrer 2019].
* ↑ Jeanette Dolson a trackfield.brinkster.net
# Jeannette Aubert

Jeannette Aubert (5è districte de París, 16 de juny de 1920 - Niça, 8 d'octubre de 2004), també coneguda amb el nom de casada Jeannette Aubert-Pinci, fou una saltadora francesa que va competir durant la dècada de 1940.
El 1948 va prendre part en els Jocs Olímpics d'Estiu de Londres, on fou desena en la prova del trampolí de 3 metres del programa de salts.
En el seu palmarès destaca una medalla de bronze en la prova del trampolí de 3 metres al Campionat d'Europa de 1947.

## Referències

* ↑ Jeannette Aubert a Sports Reference (arxivat)
* ↑ «European Swimming Championships (Men)». [Consulta: 29 juliol 2020].
# Jerzy Braun

Jerzy Braun (Bydgoszcz, 13 d'abril de 1911 - Crawley, 8 de març de 1968) va ser un remer polonès que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on disputà dues proves del programa de rem. Guanyà la medalla de plata en la competició del dos amb timoner, formant equip amb Janusz Ślązak i Jerzy Skolimowski; i la de bronze en la prova del quatre amb timoner, formant equip amb Janusz Ślązak, Stanisław Urban, Edward Kobyliński i Jerzy Skolimowski. Quatre anys més tard, als Jocs de Berlín, quedà eliminat en sèries en la prova del dos amb timoner.
En el seu palmarès també destaquen dues medalles, una de plata i una de bronze, al Campionat d'Europa de rem i 13 títols nacionals.
Durant la Segona Guerra Mundial va lluitar amb l'Exèrcit polonès de l'Oest com a oficial del Segon Cos de l'Exèrcit Polonès. Després de la guerra es va traslladar a Anglaterra, on va morir el 8 de març de 1968.

## Referències

* 1 2 3 «Jerzy Braun Olympic Results». sports-reference.com. Arxivat de l'original el 4 de juny 2009. [Consulta: 23 gener 2019].
* ↑ «Polish group's vow over Olympic Hero – Repairs bid for grave of rowing medallist». Crawley News. East Surrey and Sussex News and Media, 08-02-2012, pàg. 6.